title: 2010 m. spalio 25 d. Tarybos sprendimas 2010/638/BUSP dėl ribojamųjų priemonių Gvinėjos Respublikai

text:
26.10.2010

               LT

               Europos Sąjungos oficialusis leidinys

               L 280/10

         TARYBOS SPRENDIMAS 2010/638/BUSP
   2010 m. spalio 25 d.
   dėl ribojamųjų priemonių Gvinėjos Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2009 m. spalio 27 d. Taryba priėmė Bendrąją poziciją 2009/788/BUSP dėl ribojančių priemonių Gvinėjos Respublikai (1), atsižvelgdama į saugumo pajėgų 2009 m. rugsėjo 28 d. Konakryje įvykdytą smurtinį susidorojimą su politiniais demonstrantais.

               (2)

               2009 m. gruodžio 22 d. Taryba priėmė Sprendimą 2009/1003/BUSP, iš dalies keičiantį Bendrąją poziciją 2009/788/BUSP (2), apimantį papildomas ribojančias priemones.

               (3)

               2010 m. kovo 29 d. Taryba priėmė Sprendimą 2010/186/BUSP, iš dalies keičiantį Bendrąją poziciją 2009/788/BUSP (3).

               (4)

               Remiantis Bendrosios pozicijos 2009/788/BUSP peržiūra, ribojamosios priemonės turėtų būti atnaujintos iki 2011 m. spalio 27 d.

               (5)

               Sąjungos įgyvendinimo priemonės išdėstytos 2009 m. gruodžio 22 d. Tarybos reglamente (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės (4),

         PRIĖMĖ ŠĮ SPRENDIMĄ:
   1 straipsnis
   1.   Valstybių narių piliečiams arba iš valstybių narių teritorijų, arba naudojantis su valstybių narių vėliavomis plaukiojančiais laivais ar valstybių narių orlaiviais draudžiama parduoti, tiekti, perduoti Gvinėjos Respublikai ar į ją eksportuoti visų rūšių ginklus ir su jais susijusius reikmenis, įskaitant ginklus ir šaudmenis, karines transporto priemones ir įrangą, sukarintą įrangą ir pirmiau nurodytų ginklų ir reikmenų atsargines dalis bei įrangą, kuri galėtų būti naudojama vidaus represijoms, atsižvelgiant į tai, ar valstybių narių teritorija yra jų kilmės vieta.
   2.   Draudžiama:

               a)

               fiziniams ar juridiniams asmenims, subjektams arba organizacijoms Gvinėjos Respublikoje arba naudojimui Gvinėjos Respublikoje tiesiogiai ar netiesiogiai teikti techninę pagalbą, tarpininkavimo paslaugas ar kitas paslaugas, susijusias su 1 dalyje nurodytais objektais arba su tokių objektų tiekimu, gamyba, priežiūra ir naudojimu;

               b)

               fiziniams ar juridiniams asmenims, subjektams arba organizacijoms Gvinėjos Respublikoje arba naudojimui Gvinėjos Respublikoje tiesiogiai ar netiesiogiai teikti finansavimą ar finansinę paramą, susijusią su 1 dalyje nurodytais objektais, įskaitant visų pirma negrąžinamas paskolas, paskolas ir eksporto kredito draudimą, kurie būtų skirti parduoti, tiekti, perduoti ar eksportuoti tokius objektus, arba su susijusios techninės pagalbos, tarpininkavimo paslaugų ar kitų paslaugų teikimu;

               c)

               sąmoningai ir apgalvotai dalyvauti veikloje, kuria siekiama nesilaikyti arba dėl kurios nesilaikoma a arba b punktuose nurodytų draudimų.

         2 straipsnis
   1.   1 straipsnis netaikomas:

               a)

               žudyti nepritaikytos karinės įrangos arba įrangos, kuri galėtų būti naudojama vidaus represijoms, skirtos naudoti tik humanitariniais ar apsaugos tikslais, arba Jungtinių Tautų (JT) ir Europos Sąjungos vykdomoms institucijų stiprinimo programoms, arba Sąjungos ir JT vykdomoms krizių valdymo operacijoms, pardavimui, tiekimui, perdavimui ar eksportui;

               b)

               nekovinės paskirties transporto priemonių, pagamintų su balistine apsauga ar su vėliau įmontuota balistine apsauga, skirtų naudoti tik Sąjungos ir jos valstybių narių personalo Gvinėjos Respublikoje apsaugos tikslais, pardavimui, tiekimui, perdavimui ar eksportui;

               c)

               techninės pagalbos, tarpininkavimo paslaugų ir kitų paslaugų, susijusių su tokia įranga arba tokiomis programomis ir operacijomis, teikimui;

               d)

               teikiant finansavimą ir finansinę paramą, susijusius su tokia įranga arba tokiomis programomis ir operacijomis;

         jeigu tokį eksportą ir paramą iš anksto patvirtino atitinkama kompetentinga institucija.
   2.   1 straipsnis netaikomas apsauginiams drabužiams, įskaitant neperšaunamas liemenes ir karinius šalmus, kuriuos tik savo asmeniniam naudojimui laikinai į Gvinėjos Respubliką eksportavo JT personalas, Sąjungos arba jos valstybių narių personalas, žiniasklaidos atstovai ir humanitarinę pagalbą bei pagalbą vystymuisi teikiantys darbuotojai bei susijęs personalas.
   3 straipsnis
   1.   Valstybės narės imasi būtinų priemonių, kad priede išvardytiems atskiriems Nacionalinės demokratijos ir vystymo tarybos (toliau – CNDD) nariams bei su jais susijusiems asmenims nebūtų leidžiama atvykti į jų teritorijas ar vykti per jas tranzitu.
   2.   1 dalis neįpareigoja valstybės narės neleisti savo piliečiams atvykti į jos teritoriją.
   3.   1 dalis nedaro poveikio valstybės narės įsipareigojimams pagal tarptautinę teisę, pirmiausia:

               a)

               kaip tarptautinės tarpvyriausybinės organizacijos priimančiosios šalies;

               b)

               kaip JT rengiamos ar globojamos tarptautinės konferencijos priimančiosios šalies;

               c)

               pagal daugiašalį susitarimą dėl privilegijų ir imunitetų; arba

               d)

               pagal 1929 m. Šventojo Sosto (Vatikano Miesto Valstybės) ir Italijos sudarytą Taikinimo sutartį (Laterano paktą).

         4.   3 dalis taikoma taip pat ir tais atvejais, kai valstybė narė yra Europos saugumo ir bendradarbiavimo organizacijos (toliau – ESBO) priimančioji šalis.
   5.   Taryba tinkamai informuojama apie visus atvejus, kai valstybė narė daro išimtį pagal 3 ar 4 dalį.
   6.   Valstybės narės gali taikyti pagal 1 dalį nustatytų priemonių išimtis, kai kelionė yra pagrindžiama skubiais humanitariniais tikslais arba dalyvavimu tarpvyriausybiniuose susitikimuose, įskaitant tuos susitikimus, kuriuos remia Sąjunga ar kurių priimančioji šalis yra ESBO pirmininkaujanti valstybė narė, jei jų metu vyksta politinis dialogas, kuriuo tiesiogiai propaguojama demokratija, žmogaus teisės ir teisinė valstybė Gvinėjos Respublikoje.
   7.   Valstybė narė, ketinanti daryti 6 dalyje nurodytas išimtis, apie tai raštu praneša Tarybai. Laikoma, kad išimtis yra taikoma, jeigu viena ar daugiau Tarybos narių per dvi darbo dienas nuo tada, kai buvo gautas pranešimas apie siūlomą išimtį, raštu nepareiškia prieštaravimo. Jei viena ar daugiau Tarybos narių pareiškia prieštaravimą, Taryba kvalifikuota balsų dauguma gali nuspręsti leisti taikyti siūlomą išimtį.
   8.   Tais atvejais, kai pagal 3, 4, 6 ir 7 dalis valstybė narė leidžia priede išvardytiems asmenims atvykti į savo teritoriją ar per ją vykti tranzitu, leidimas galioja tik tuo tikslu, kuriam jis buvo suteiktas, ir tik tiems asmenims, kuriems jis suteiktas.
   4 straipsnis
   1.   Įšaldomos visos priede išvardytiems atskiriems CNDD nariams bei su jais susijusiems fiziniams ar juridiniams asmenims, subjektams ar organizacijoms priklausančios, nuosavybės teise turimos, valdomos arba kontroliuojamos lėšos ir ekonominiai ištekliai.
   2.   Nei tiesiogiai, nei netiesiogiai neskiriama jokių lėšų ar ekonominių išteklių priede išvardytiems fiziniams ar juridiniams asmenims, subjektams ar organizacijoms arba jų naudai.
   3.   Kompetentinga valstybės narės institucija gali leisti nutraukti tam tikrų lėšų arba ekonominių išteklių įšaldymą arba leisti jais naudotis tokiomis sąlygomis, kurios, jos nuomone, yra tinkamos, nusprendusi, kad atitinkamos lėšos ar ekonominiai ištekliai yra:

               a)

               būtini priede išvardytų asmenų ir jų išlaikomų šeimos narių pagrindiniams poreikiams tenkinti, įskaitant mokėjimus už maistą, nuomą ar hipotekos paskolą, vaistus ir gydymą, mokesčius, draudimo įmokas ir mokesčius už komunalines paslaugas;

               b)

               skirti išimtinai pagrįstiems mokesčiams už profesines paslaugas apmokėti ir su teisinių paslaugų teikimu susijusioms išlaidoms kompensuoti;

               c)

               skirti išimtinai mokesčiams ar aptarnavimo mokesčiams už kasdieninį įšaldytų lėšų arba ekonominių išteklių laikymą ar tvarkymą sumokėti; arba

               d)

               būtini nenumatytoms išlaidoms apmokėti, su sąlyga, kad kompetentinga institucija apie priežastis, dėl kurių, jos nuomone, turėtų būti suteiktas specialus leidimas, kompetentingoms kitų valstybių narių institucijoms ir Komisijai pranešė ne mažiau kaip prieš dvi savaites iki leidimo suteikimo.

         Valstybė narė informuoja kitas valstybes nares ir Komisiją apie bet kokį pagal šią dalį jos suteiktą leidimą.
   4.   Nukrypstant nuo 1 dalies, kompetentingos valstybės narės institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų:

               a)

               lėšos ar ekonominiai ištekliai yra teismo, administracine ar arbitražo tvarka suvaržyti iki tos dienos, kai 4 straipsnio 1 dalyje nurodytas fizinis ar juridinis asmuo, subjektas ar organizacija buvo įtrauktas į priedą, arba jei tos lėšos ar ekonominiai ištekliai yra teismo, administracinio ar arbitražo sprendimo, priimto iki tos dienos, objektas;

               b)

               lėšos ar ekonominiai ištekliai bus naudojami tik siekiant patenkinti ieškinius pagal tokį suvaržymą arba jie pripažįstami teisėtais tokiu sprendimu, laikantis ribų, nustatytų taikytinais įstatymais ir teisės aktais, kuriais reglamentuojamos tokius ieškinius teikti teisę turinčių asmenų teisės;

               c)

               suvaržymas ar sprendimas nėra priede nurodyto fizinio ar juridinio asmens, subjekto ar organizacijos naudai; ir

               d)

               suvaržymo ar sprendimo pripažinimas neprieštarauja atitinkamos valstybės narės viešajai politikai.

         Valstybė narė informuoja kitas valstybes nares ir Komisiją apie bet kokį pagal šią dalį suteiktą leidimą.
   5.   2 dalis netaikoma į įšaldytas sąskaitas pervedamiems:

               a)

               palūkanoms arba kitoms su tomis sąskaitomis susijusioms pajamoms; arba

               b)

               mokėjimams pagal sutartis arba susitarimus, sudarytiems iki tos dienos, kurią toms sąskaitoms pradėta taikyti Bendroji pozicija 2009/788/BUSP, arba pagal iki tos dienos prisiimtiems įsipareigojimams,

         jeigu tokioms palūkanoms, kitoms pajamoms ir mokėjimams yra toliau taikoma 1 dalis.
   5 straipsnis
   1.   Valstybės narės arba Sąjungos vyriausiojo įgaliotinio užsienio reikalams ir saugumo politikai pasiūlymu Taryba priima priede pateikto sąrašo dalinius pakeitimus, jei to reikia atsižvelgiant į politinius įvykius Gvinėjos Respublikoje.
   2.   Taryba tiesiogiai, jeigu adresas žinomas, arba viešai paskelbdama pranešimą, atitinkamam asmeniui praneša apie savo sprendimą, įskaitant įtraukimo į sąrašą priežastis, taip suteikdama jam galimybę pateikti pastabas.
   3.   Jeigu pateikiamos pastabos arba pateikiama naujų esminių įrodymų, Taryba peržiūri savo sprendimą ir atitinkamai apie tai informuoja atitinkamą asmenį.
   6 straipsnis
   Kad būtų pasiektas kuo didesnis pirmiau minėtų priemonių poveikis, ES skatina trečiąsias šalis patvirtinti ribojamąsias priemones, panašias į tas, kurios nurodytos šiame sprendime.
   7 straipsnis
   Bendroji pozicija 2009/788/BUSP panaikinama.
   8 straipsnis
   1.   Šis sprendimas įsigalioja jo priėmimo dieną.
   2.   Šis sprendimas taikomas iki 2011 m. spalio 27 d. Jis nuolat peržiūrimas. Prireikus jis gali būti atnaujinamas ar iš dalies keičiamas, jei Taryba mano, kad jame numatyti tikslai nepasiekti.

      Priimta Liuksemburge 2010 m. spalio 25 d.

            Tarybos vardu

            Pirmininkas

         C. ASHTON

      (1)  OL L 281, 2009 10 28, p. 7.

      (2)  OL L 346, 2009 12 23, p. 51.

      (3)  OL L 83, 2010 3 30, p. 23.

      (4)  OL L 346, 2009 12 23, p. 26.

      PRIEDAS

         3 ir 4 straipsniuose nurodytų asmenų sąrašas

                  Vardas, pavardė (ir galimi slapyvardžiai)

                  Tapatybės nustatymo informacija (gimimo data ir vieta (gim. d. ir gim. v.), paso numeris / tapatybės kortelės numeris ir kt.)

                  Pagrindas

                  1.

                  Kapitonas Moussa Dadis CAMARA

                  gim. d.: 1964 1 1 arba 1968 12 29
                  Paso Nr.: R0001318

                  Nacionalinės demokratijos ir vystymo tarybos (CNDD) pirmininkas

                  2.

                  Pulkininkas Mathurin BANGOURA

                  gim. d.: 1962 11 15
                  Paso Nr.: R0003491

                  Telekomunikacijų ir naujų informacinių technologijų ministras

                  3.

                  Pulkininkas leitenantas Aboubacar Sidiki (dar žinomas kaip Idi Amin) CAMARA

                  gim. d.: 1979 10 22
                  Paso Nr.: R0017873

                  Ministras ir CNDD nuolatinis sekretorius (2009 1 26 atleistas iš tarnybos armijoje)

                  4.

                  Komendantas Oumar BALDÉ

                  gim. d.: 1964 12 26
                  Paso Nr.: R0003076

                  CNDD narys

                  5.

                  Komendantas Mamadi (dar žinomas kaip Mamady) MARA

                  gim. d.: 1954 1 1
                  Paso Nr.: R0001343

                  CNDD narys

                  6.

                  Komendantas Almamy CAMARA

                  gim. d.: 1975 10 17
                  Paso Nr.: R0023013

                  CNDD narys

                  7.

                  Pulkininkas leitenantas Mamadou Bhoye DIALLO

                  gim. d.: 1956 1 1
                  Paso Nr.: R0001855

                  CNDD narys

                  8.

                  Kapitonas Koulako BÉAVOGUI

                  CNDD narys

                  9.

                  Policijos pulkininkas leitenantas Kandia (dar žinomas kaip Kandja) MARA

                  Paso Nr.: R0178636

                  CNDD narys
                  Labė regioninis saugumo direktorius

                  10.

                  Pulkininkas Sékou MARA

                  gim. d.: 1957 m.

                  CNDD narys
                  Nacionalinės policijos direktoriaus pavaduotojas

                  11.

                  Morciré CAMARA

                  gim. d.: 1949 1 1
                  Paso Nr.: R0003216

                  CNDD narys

                  12.

                  Alpha Yaya DIALLO

                  CNDD narys
                  Muitinės nacionalinis direktorius

                  13.

                  Pulkininkas Mamadou Korka DIALLO

                  gim. d.: 1962 2 19

                  Prekybos, pramonės ir MVĮ ministras

                  14.

                  Pulkininkas Fodeba TOURÉ

                  gim. d.: 1961 6 7
                  Paso Nr.: R0003417/R0002132

                  Kindijos regiono gubernatorius (buvęs jaunimo reikalų ministras, 2009 m. gegužės 7 d. atleistas iš ministro pareigų)

                  15.

                  Komendantas Cheick Sékou (dar žinomas kaip Ahmed) Tidiane CAMARA

                  gim. d.: 1966 5 12

                  CNDD narys

                  16.

                  Pulkininkas Sékou (dar žinomas kaip Sékouba) SAKO

                  CNDD narys

                  17.

                  Leitenantas Jean-Claude PIVI (dar žinomas kaip Coplan)

                  gim. d.: 1960 1 1

                  CNDD narys
                  Už prezidento saugumą atsakingas ministras

                  18.

                  Kapitonas Alphonse TOURÉ

                  gim. d.: 1970 6 3

                  CNDD narys

                  19.

                  Pulkininkas Moussa KEITA

                  gim. d.: 1966 1 1

                  CNDD narys
                  Ministras ir nuolatinis CNDD sekretorius, atsakingas už ryšius su Respublikos institucijomis

                  20.

                  Pulkininkas leitenantas Aïdor (dar žinomas kaip Aëdor) BAH

                  CNDD narys

                  21.

                  Komendantas Bamou LAMA

                  CNDD narys

                  22.

                  Mohamed Lamine KABA

                  CNDD narys

                  23.

                  Kapitonas Daman (dar žinomas kaip Dama) CONDÉ

                  CNDD narys

                  24.

                  Komendantas Aboubacar Amadou DOUMBOUYA

                  CNDD narys

                  25.

                  Komendantas Moussa Tiégboro CAMARA

                  gim. d.: 1968 1 1
                  Paso Nr.: 7190

                  CNDD narys
                  Ministras prie Prezidento kabineto, atsakingas už specialiąsias kovos su narkotikais ir organizuotu nusikalstamumu tarnybas

                  26.

                  Kapitonas Issa CAMARA

                  gim. d.: 1954 m.

                  CNDD narys
                  Mamu gubernatorius

                  27.

                  Pulkininkas Dr. Abdoulaye Chérif DIABY

                  gim. d.: 1957 2 26
                  Paso Nr.: 13683

                  CNDD narys
                  Sveikatos ir visuomenės higienos ministras

                  28.

                  Mamady CONDÉ

                  gim. d.: 1952 11 28
                  Paso Nr.: R0003212

                  CNDD narys

                  29.

                  Vyresnysis leitenantas Cheikh Ahmed TOURÉ

                  CNDD narys

                  30.

                  Pulkininkas leitenantas Aboubacar Biro CONDÉ

                  gim. d.: 1962 10 15
                  Paso Nr.: 2443/R0004700

                  CNDD narys

                  31.

                  Bouna KEITA

                  CNDD narys

                  32.

                  Idrissa CHERIF

                  gim. d.: 1967 11 13
                  Paso Nr.: R0105758

                  Ministras prie Prezidento kabineto ir gynybos ministro, atsakingas už ryšius

                  33.

                  Mamoudou (dar žinomas kaip Mamadou) CONDÉ

                  gim. d.: 1960 12 9
                  Paso Nr.: R0020803

                  Valstybės sekretorius, oficialus atstovas, atsakingas už strateginius klausimus ir tvarų vystymąsi

                  34.

                  Leitenantas Aboubacar Chérif (dar žinomas kaip Toumba) DIAKITÉ

                  Prezidento adjutantas

                  35.

                  Ibrahima Khalil DIAWARA

                  gim. d.: 1976 1 1
                  Paso Nr.: R0000968

                  Aboubacar Chérif „Toumba“ Diakité specialusis patarėjas

                  36.

                  Vyresnysis leitenantas Marcel KOIVOGUI

                  Aboubacar Chérif „Toumba“ Diakité pavaduotojas

                  37.

                  Papa Koly KOUROUMA

                  gim. d.: 1962 11 3
                  Paso Nr.: R11914/R001534

                  Aplinkos ir tvaraus vystymosi ministras

                  38.

                  Komendantas Nouhou THIAM

                  gim. d.: 1960 m.
                  Paso Nr.: 5180

                  Ginkluotųjų pajėgų generalinis inspektorius
                  CNDD atstovas spaudai

                  39.

                  Policijos kapitonas Théodore (dar žinomas kaip Siba) KOUROUMA

                  gim. d.: 1971 5 13
                  Paso Nr.: tarnybinis R0001204

                  Prezidento privataus kabineto atašė

                  40.

                  Kapitonas Mamadou SANDÉ

                  gim. d.: 1969 12 12
                  Paso Nr.: R0003465

                  Ministras prie Prezidento kabineto, atsakingas už ekonomiką ir finansus

                  41.

                  Alhassane (dar žinomas kaip Al-Hassane) Siba ONIPOGUI

                  gim. d.: 1961 12 31
                  Paso Nr.: 5938/R00003488

                  Ministras prie Prezidento kabineto, atsakingas už valstybės kontrolę

                  42.

                  Joseph KANDUNO

                  Ministras, atsakingas už auditą, skaidrumą ir gerą valdymą

                  43.

                  Fodéba (dar žinomas kaip Isto) KÉIRA

                  gim. d.: 1961 6 4
                  Paso Nr.: R0001767

                  Jaunimo reikalų, sporto ir jaunimo užimtumo skatinimo ministras

                  44.

                  Pulkininkas Siba LOHALAMOU

                  gim. d.: 1962 8 1
                  Paso Nr.: R0001376

                  Teisingumo ministras ir antspaudo saugotojas

                  45.

                  Frédéric KOLIÉ

                  gim. d.: 1960 1 1
                  Paso Nr.: R0001714

                  Teritorijų administravimo ir politinių reikalų ministras

                  46.

                  Alexandre Cécé LOUA

                  gim. d.: 1956 1 1
                  Paso Nr.: R0001757 /
                  diplomatinis pasas: R 0000027

                  Užsienio reikalų ir užsienyje gyvenančių gvinėjiečių reikalų ministras

                  47.

                  Mamoudou (dar žinomas kaip Mahmoud) THIAM

                  gim. d.: 1968 10 4
                  Paso Nr.: R0001758

                  Kasyklų ir energetikos ministras

                  48.

                  Boubacar BARRY

                  gim. d.: 1964 5 28
                  Paso Nr.: R0003408

                  Valstybės ministras prie Prezidento kabineto, atsakingas už statybas, teritorijų planavimą ir statinių paveldą

                  49.

                  Demba FADIGA

                  gim. d.: 1952 1 1
                  Paso Nr.: leidimas gyventi FR365845/365857

                  CNDD narys
                  Nepaprastasis ir įgaliotasis ambasadorius, atsakingas už CNDD ir Vyriausybės ryšius

                  50.

                  Mohamed DIOP

                  gim. d.: 1963 1 1
                  Paso Nr.: R0001798

                  CNDD narys
                  Konakrio gubernatorius

                  51.

                  Seržantas Mohamed (dar žinomas kaip Tigre) CAMARA

                  Saugumo pajėgų narys prie Prezidento apsaugos „Koundara“

                  52.

                  Habib HANN

                  gim. d.: 1950 12 15
                  Paso Nr.: 341442

                  Valstybės strateginių sektorių audito ir priežiūros komitetas

                  53.

                  Ousmane KABA

                  Valstybės strateginių sektorių audito ir priežiūros komitetas

                  54.

                  Alfred MATHOS

                  Valstybės strateginių sektorių audito ir priežiūros komitetas

                  55.

                  Kapitonas Mandiou DIOUBATÉ

                  gim. d.: 1960 1 1
                  Paso Nr.: R0003622

                  Prezidento kabineto spaudos biuro direktorius
                  CNDD atstovas spaudai

                  56.

                  Cheik Sydia DIABATÉ

                  gim. d.: 1968 4 23
                  Paso Nr.: R0004490

                  Ginkluotųjų pajėgų narys
                  Gynybos ministerijos žvalgybos ir tyrimų tarnybų direktorius

                  57.

                  Ibrahima Ahmed BARRY

                  gim. d.: 1961 11 11
                  Paso Nr.: R0048243

                  Gvinėjos radijo ir televizijos generalinis direktorius

                  58.

                  Alhassane BARRY

                  gim. d.: 1962 11 15
                  Paso Nr.: R0003484

                  Centrinio banko valdytojas

                  59.

                  Roda Namatala FAWAZ

                  gim. d.: 1947 7 6
                  Paso Nr.: R0001977

                  Verslininkas, susijęs su CNDD ir teikęs finansinę paramą CNDD

                  60.

                  Dioulde DIALLO

                  Verslininkas, susijęs su CNDD ir teikęs finansinę paramą CNDD

                  61.

                  Kerfalla CAMARA KPC

                  „Guicopress“ generalinis direktorius
                  Verslininkas, susijęs su CNDD ir teikęs finansinę paramą CNDD

                  62.

                  Moustapha ZABATT

                  gim. d.: 1965 2 6

                  Prezidento gydytojas ir asmeninis patarėjas

                  63.

                  Aly MANET

                  „Dadis Doit Rester“ judėjimas

                  64.

                  Louis M'bemba SOUMAH

                  Užimtumo, administracinės reformos ir valstybės tarnybos ministras

                  65.

                  Cheik Fantamady CONDÉ

                  Informacijos ir kultūros reikalų ministras

                  66.

                  Pulkininkas Boureima CONDÉ

                  Žemės ūkio ir gyvulininkystės ministras

                  67.

                  Mariame SYLLA

                  Decentralizavimo ir vietinio vystymosi ministrė


title: 2010 m. kovo 29 d. Tarybos sprendimas dėl Europos profesinio mokymo plėtros centro valdančiosios tarybos narių skyrimo ir pakeitimo

text:
11.5.2010

               LT

               Europos Sąjungos oficialusis leidinys

               C 122/2

         TARYBOS SPRENDIMAS
   2010 m. kovo 29 d.
   dėl Europos profesinio mokymo plėtros centro valdančiosios tarybos narių skyrimo ir pakeitimo
   2010/C 122/02
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Ispanijos Vyriausybės pasiūlytą kandidatūrą,
   kadangi:

               (1)

               2009 m. rugsėjo 14 d. sprendimu (2) Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d.

               (2)

               Atsistatydinus Francisco Javier ALFAYA HURTADO tapo laisva Centro valdančiosios tarybos vyriausybių atstovų kategorijos nario vieta.

               (3)

               Likusiam dabartinės kadencijos, kuri baigiasi 2012 m. rugsėjo 17 d., laikui turėtų būti paskirtas pirmiau nurodyto centro valdančiosios tarybos Ispanijai atstovaujantis narys,

         NUSPRENDĖ:
   Vienintelis straipsnis
   Europos profesinio mokymo plėtros centro valdančiosios tarybos nariu likusiam kadencijos laikui iki 2012 m. rugsėjo 17 d. skiriamas:

      VYRIAUSYBĖS ATSTOVAS

   ISPANIJA: Adolfo HERNÁNDEZ GORDILLO

      Priimta Briuselyje 2010 m. kovo 29 d.

            Tarybos vardu

            Pirmininkė

         E. ESPINOSA

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.


title: 2012/604/ES: 2012 m. gegužės 10 d. Europos Parlamento sprendimas dėl bendrosios įmonės ARTEMIS 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/306

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės ARTEMIS 2010 finansinių metų biudžeto įvykdymo patvirtinimo
   (2012/604/ES)
   EUROPOS PARLAMENTAS,

               —

               atsižvelgdamas į bendrosios įmonės ARTEMIS 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ARTEMIS 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06086/2012 – C7–0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0109/2012),

               1.

               patvirtina bendrosios įmonės ARTEMIS vykdomajam direktoriui, kad bendrosios įmonės 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ARTEMIS vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 1.

      (2)  OL L 248, 2002 9 16, p. 1.

      (3)  OL L 30, 2008 2 4, p. 52.

      (4)  OL L 357, 2002 12 31, p. 72.
    ---documentbreak---

               17.10.2012

               LT

               Europos Sąjungos oficialusis leidinys

               L 286/307

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl bendrosios įmonės ARTEMIS 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į bendrosios įmonės ARTEMIS 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ARTEMIS 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06086/2012 – C7–0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 74/2008 dėl bendrosios įmonės ARTEMIS įsteigimo siekiant įgyvendinti įterptųjų kompiuterinių sistemų jungtinę technologijų iniciatyvą (3), ypač į jo 11 straipsnio 4 dalį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0109/2012),

               A.

               kadangi 2007 m. gruodžio mėn. dešimties metų laikotarpiui buvo įsteigta bendroji įmonė ARTEMIS, kurios paskirtis – apibrėžti ir įgyvendinti pagrindinių technologijų, susijusių su įterptosiomis kompiuterinėmis sistemomis įvairiose taikymo srityse, vystymo mokslinių tyrimų darbotvarkę siekiant skatinti Europos konkurencingumą ir tvarumą ir sudaryti sąlygas naujų rinkų atsiradimui bei visuomenei naudingam technologijų taikymui;

               B.

               kadangi bendroji įmonė savarankiškai pradėjo veikti 2009 m. spalio mėn.;

               C.

               kadangi Audito Rūmai pranešė, jog jiems pateiktas pagrįstas patikinimas, kad 2010 finansinių metų metinės ataskaitos patikimos ir jose nurodytos finansinės operacijos teisėtos ir tvarkingos;

               D.

               kadangi dešimties metų laikotarpiui numatytas didžiausias Sąjungos įnašas į bendrosios įmonės biudžetą sudaro 420 000 000 EUR, kurie turi būti išmokėti iš septintosios mokslinių tyrimų bendrosios programos biudžeto;

               E.

               kadangi 2010 finansiniais metais bendrosios įmonės biudžetas sudarė 38 500 000 EUR;

      Biudžeto ir finansų valdymas

               1.

               susirūpinęs pažymi, kad bendrosios įmonės 2010 finansinių metų biudžetas nebuvo patvirtintas iki ankstesnių metų pabaigos; atsižvelgia į bendrosios įmonės atsakymą, kad 2010 m. biudžetas buvo patvirtintas 2011 m. sausio mėnesį dėl to, kad biudžeto dalis, skirta veiklos išlaidoms, priklauso nuo valstybių narių įsipareigojimų asignavimų, ir dėl to, kad daugelio valstybių narių įsipareigojimų asignavimų suma gali būti užtikrinta tik patvirtinus jų nacionalinius biudžetus; ragina bendrąją įmonę ir lėšas skiriančias valstybes nares susitarti dėl atitinkamų jų įsipareigojimų atskleidimo tvarkaraščio ir praktinės tvarkos, kad būtų galima laiku patvirtinti bendrosios įmonės biudžetą, ir šiuo klausimu informuoti biudžeto įvykdymą tvirtinančią instituciją;

               2.

               yra susirūpinęs dėl to, kad bendrosios įmonės 2010 m. biudžeto struktūra ir pristatymas neatitinka bendrosios įmonės finansinių taisyklių nuostatų; iš bendrosios įmonės pateiktos informacijos supranta, kad 2011 m. biudžete biudžeto struktūra ir pristatymas pakeisti; ragina Audito Rūmus patikinti biudžeto įvykdymą tvirtinančią instituciją, kad bendrosios įmonės biudžeto struktūra ir pristatymas dabar visiškai atitinka jos finansines taisykles;

               3.

               remdamasis bendrosios įmonės 2010 m. metine veiklos ataskaita (MVA) pažymi, kad bendrosios įmonės veiklos išlaidoms panaudoti įsipareigojimų asignavimai sudarė 36 000 000 EUR; pažymi, kad bendroji įmonė ir Komisija susitarė administravimo išlaidas pasidalyti taip:

                           —

                           bendroji įmonė ir ARTEMISIA – 1 000 000 EUR,

                           —

                           Komisija – 1 500 000 EUR;

                     tačiau pažymi, kad bendrosios įmonės administravimo išlaidų poreikiai siekė 1 900 000 EUR ir kad dėl to Komisijos indėlį tesudarė 935 315,91 EUR;

               4.

               pastebi, kad bendrosios įmonės galutiniame biudžete buvo 27 000 000 EUR mokėjimų asignavimų; pažymi, kad iš galutinių metinių ataskaitų matyti, jog prisiimta įsipareigojimų dėl 99,9 % asignavimų, bet apgailestauja, kad tik 37,78 % asignavimų panaudota;

               5.

               yra susirūpinęs dėl žemo biudžeto įvykdymo lygio ir dėl susijusios bendrosios įmonės veiklos; pabrėžia, kad indėliai banko sąskaitose 2010 m. pabaigoje sudarė 16 600 000 EUR (60 % disponuojamų mokėjimų asignavimų);

      Vidaus kontrolės sistemos

               6.

               ragina bendrąją įmonę visapusiškai įgyvendinti savo vidaus kontrolės ir finansinės informacijos sistemas, ypač susijusias su einamąja prašymų apmokėti išlaidas patikra, su patikinimu, paremtu nacionalinių valdžios institucijų pažymomis, bei su ex post audito strategija;

               7.

               yra susirūpinęs dėl to, kad ex ante patikroje remiamasi vien nacionalinių valdžios institucijų pažymomis, ir dėl to, kad bendroji įmonė nevykdo kitų patikrų, skirtų paramą gaunančių subjektų deklaruojamų išlaidų teisėtumui ir tvarkingumui užtikrinti; ragina bendrąją įmonę sukurti ex ante patikrų mechanizmą, kad būtų išvengta klaidų ir (arba) sukčiavimo, susijusio su deklaruojamomis išlaidomis;

               8.

               pastebi, kad su projektais susijusių prašymų apmokėti išlaidas ex post audito įgaliojimai visiškai perduoti valstybėms narėms; todėl laikosi nuomonės, kad bendroji įmonė turės sunkumų užtikrindama deramą jos narių finansinių interesų apsaugą ir vykdytų susijusių finansinių operacijų teisėtumą ir tvarkingumą; ragina bendrąją įmonę peržiūrėti savo strategiją, taikomą prašymų apmokėti išlaidas ex post auditui ir pranešti biudžeto įvykdymą tvirtinančiai institucijai apie mechanizmą, įdiegtą siekiant užtikrinti atitiktį jos Steigiamojo reglamento (EB) Nr. 74/2008 12 straipsniui;

               9.

               atkreipia dėmesį į Audito Rūmų išvadą, kad bendrosios įmonės IT valdysena ir praktika atitinka bendrosios įmonės dydį ir užduotis; vis dėlto pabrėžia, kad atsiliekama klausimais, susijusiais su strateginiu IT planavimo ir stebėsenos ciklu, saugumo politika ir taisyklėmis, IT rizikos valdymu ir veiklos tęstinumo planu bei avarijų pasekmių pašalinimo planu; ragina bendrąją įmonę ištaisyti šią padėtį ir biudžeto įvykdymą tvirtinančiai institucijai pateikti naujausią informaciją šiais klausimais;

               10.

               atkreipia dėmesį į tai, kad bendrosios įmonės apskaitos pareigūnas patvirtino finansines ir apskaitos sistemas (ABAC ir SAP); tačiau pažymi, kad nebuvo patvirtintos pagrindinės veiklos procedūros, ypač procedūra, pagal kurią teikiama finansinė informacija apie prašymų apmokėti išlaidas, gautų iš nacionalinių institucijų, patvirtinimą ir jais pagrįstą apmokėjimą; prašo bendrosios įmonės pranešti biudžeto įvykdymą tvirtinančiai institucijai apie pagrindinių veiklos procedūrų patvirtinimo pažangą;

      Vidaus auditas

               11.

               atkreipia dėmesį į tai, kad bendrosios įmonės finansinės taisyklės iki šiol nepataisytos siekiant įtraukti nuostatą dėl Komisijos vidaus auditoriaus įgaliojimų, susijusių su visu bendruoju biudžetu;

               12.

               vis dėlto pažymi, kad Komisija ir bendroji įmonė ėmėsi veiksmų, kuriais siekiama užtikrinti, kad būtų aiškiai apibrėžtos atitinkamos Komisijos vidaus audito tarnybos veiklos užduotys ir bendrosios įmonės vidaus audito funkcija;

      Kvietimas teikti pasiūlymus ir derybos dėl projektų

               13.

               remdamasis MVA pažymi, kad 2010 m. vasario 26 d. viešai paskelbtas bendrosios įmonės 2010 m. kvietimas teikti paraiškas ir kad šio kvietimo projekto apmatų (angl. PO) etape pateikti 73 mokslinių tyrimų pasiūlymai, iš kurių 72 atitiko tinkamumo kriterijus; atkreipia dėmesį į tai, kad 11 atrinktų pasiūlymų sąmatos sudaro nuo 45 000 000 EUR iki 3 400 000 EUR, keturių projektų sąmatos siekia bent 15 000 000 EUR ar daugiau (66 % visų investicijų); tačiau pažymi, kad iš pradinių 11 projektų, dėl kurių vykdomajam direktoriui suteikti įgaliojimai derėtis, vieną teko įvertinti kaip neginčijamai nesėkmingą, taigi liko 10 projektų, dėl kurių sėkmingai derėtasi;

               14.

               pažymi, kad 2010 m. kvietime teikti paraiškas panaudota „brandumo indekso“ koncepcija; supranta, kad ši priemonė, kurios paskirtis – padėti atlikti papildomą analizę, buvo naudojama projekto apmatų etape subjektyviai įvertinant projektų apmatų kokybę ir stebint ARTEMIS bendruomenės reagavimo į darbo programą brandumo mastą;

               15.

               remdamasis MVA pažymi, kad derantis dėl mokslinių tyrimų ir technologijų plėtros projektų ir juos pradedant dėl Komisijos tarnybų, atsakingų už BP7 IT priemonių valdymą, kai kurių prioritetų pokyčių buvo pastebimas tam tikras vėlavimas sukurti derybų dėl bendrosios įmonės sutarčių įgyvendinimo aplinką; atkreipia dėmesį į bendrosios įmonės informaciją, kad vėlavimo dėl techninių priežasčių veiksniai pašalinti ir kad iki 2011 m. sausio mėn. vidurio buvo numatoma įdiegti visiškai veiksmingą įgyvendinimo aplinką; vis dėlto pažymi, kad siekiant išvengti tolesnio vėlavimo derantis dėl bendrosios įmonės sutarčių numatytas ne elektroniniu duomenų apdorojimu paremtas atsarginis variantas, kuris laiku neparengus IT priemonių leistų baigti visas derybas 2011 m. pirmame ketvirtyje (jei bus pasirašytos visos nacionalinės sutartys);

               16.

               remdamasis MVA nustato, kad 13 projektų, pateiktų atsakius į 2009 m. kvietimą teikti paraiškas, baigiantis 2010 m. pasirašyti susitarimai dėl bendrosios įmonės dotacijų ir kad vis projektai pradėti įgyvendinti;

               17.

               teigiamai vertina tai, kad bendroji įmonė stebėjo ir peržiūrėjo 2008 m. kvietimo teikti paraiškas projektus; tačiau pastebi, kad projekto rezultatų įvertinimui dažnai stinga išsamumo, kad būtų įvertinta projektų pažanga; ypač pažymi, kad projektų CHARTER, eDIANA, SYSMODEL, iLAND, INDEXYS, CHESS ir CESAR rezultatai laikomi tik „teigiamais“; ragina bendrąją įmonę parengti ir įdiegti tikslesnius veiklos rezultatyvumo rodiklius, skirtus ateities projektų stebėsenai ir peržiūrai;

      Veikla

               18.

               remdamasis MVA pažymi, kad 2010 m. gruodžio 16 d. patvirtinta Komisijos ataskaita dėl pirmo tarpinio ARTEMIS ir ENIAC jungtinių technologijų iniciatyvų įvertinimo;

               19.

               pabrėžia, kad tarpiniame įvertinime suformuluotos trys rekomendacijos bendrajai įmonei:

                           —

                           siekiant išspręsti nemokamo naudojimosi problemą, bendroji įmonė turėtų nustatyti sistemą, kurią taikant kiekviena nedalyvaujanti, bet gaunanti naudos valstybė mokėtų savo įnašo į Sąjungos biudžetą procentinę dalį kaip mokestį, padengiantį bendrosios įmonės sąnaudas,

                           —

                           reikia pakeisti įvertinimo ir atrankos tvarką, kad remiamų projektų rinkinys geriau atitiktų strateginius Europos tikslus, susijusius su programa,

                           —

                           valstybės narės ir pramonės asociacijos turėtų drauge siekti nustatyti procedūrą, kurią taikant galimiems pareiškėjams būtų galima anksti pateikti konstruktyvią informaciją apie jų galimybes gauti paramą;

                     prašo bendrosios įmonės pranešti biudžeto įvykdymą tvirtinančiai institucijai, kokios priemonės įgyvendintos remiantis pirmo tarpinio įvertinimo rezultatais;

               20.

               atkreipia dėmesį į Komisijos pasiūlymą sukurti specialiąją Bendrosios mokslinių tyrimų ir inovacijų programos „Horizontas 2020“ (2014–2020 m.) įgyvendinimo programą, kuriame Komisija nurodo galimybę sujungti bendrąsias įmones ARTEMIS ir ENIAC į vieną iniciatyvą ir galimybę įsteigti naujas bendrąsias įmones, įgyvendinant programos „Horizontas 2020“ dalį „Socialiniai uždaviniai“; ragina Komisiją šiuo klausimu nuolat informuoti biudžeto įvykdymą tvirtinančią instituciją;

      Susitarimo su buveinės valstybe stoka

               21.

               pakartoja, kad bendroji įmonė turėtų skubiai sudaryti susitarimą su Belgija dėl priėmimo, kuriame būtų aptartas patalpų suteikimas, privilegijos ir imunitetas bei kita parama, kurią Belgija turėtų teikti bendrajai įmonei, kaip numatyta jos Steigiamajame reglamente (EB) Nr. 74/2008;

      Horizontaliojo pobūdžio pastabos dėl bendrųjų įmonių

               22.

               pabrėžia, kad iki šiol Komisija pagal Sutarties dėl Europos Sąjungos veikimo 187 straipsnį įsteigė septynias bendrąsias įmones; pažymi, kad šešios bendrosios įmonės (IMI, ARTEMIS, ENIAC, „Švarus dangus“, FCH ir ITER-F4E) įsteigtos mokslinių tyrimų srityje prie Komisijos Mokslinių tyrimų ir inovacijų ir Informacinės visuomenės ir žiniasklaidos generalinių direktoratų, o viena įpareigota sukurti naują oro eismo valdymo sistemą (SESAR) transporto srityje, kurios veiklą prižiūri Mobilumo ir transporto generalinis direktoratas;

               23.

               pažymi, jog manoma, kad bendrosioms įmonėms visam jų veikimo laikotarpiui iš viso apytikriai reikės 21 793 000 000 EUR;

               24.

               pažymi, jog manoma, kad bendras Sąjungos įnašas bendrosioms įmonėms visam jų veikimo laikotarpiui apytikriai sudarys 11 489 000 000 EUR;

               25.

               pažymi, kad 2010 finansiniais metais bendras Sąjungos įnašas į bendrųjų įmonių biudžetą sudarė 505 000 000 EUR;

               26.

               ragina Komisiją biudžeto įvykdymą tvirtinančiai institucijai kasmet pateikti suvestinę informaciją apie bendrą metinį kiekvienos bendrosios įmonės finansavimą iš bendrojo Sąjungos biudžeto siekiant užtikrinti Sąjungos lėšų naudojimo skaidrumą ir aiškumą ir atkurti Europos mokesčių mokėtojų pasitikėjimą;

               27.

               palankiai vertina ARTEMIS iniciatyvą į savo MVA įtraukti informaciją apie jos vykdomų projektų stebėseną ir peržiūrą; mano, kad šią praktiką turėtų perimti ir kitos bendrosios įmonės;

               28.

               primena, kad bendrosios įmonės yra viešojo ir privačiojo sektorių partnerystės, todėl yra susipynę viešieji ir privatūs interesai; mano, kad šiomis aplinkybėmis reikėtų ne ignoruoti, bet tinkamai spręsti interesų konfliktus; todėl ragina bendrąsias įmones pranešti biudžeto įvykdymą tvirtinančiai institucijai, kokie patikros mechanizmai taikomi jų atitinkamose struktūrose siekiant užtikrinti tinkamą interesų konfliktų valdymą ir jų išvengti;

               29.

               pažymi, kad bendrosios įmonės yra palyginti mažos ir geografiniu požiūriu sutelktos organizacijos, išskyrus ITER įgyvendinimo ir branduolių sintezės energetikos vystymo bendrąją įmonę; todėl mano, kad jos, kai įmanoma, turėtų bendrai naudoti savo išteklius;

               30.

               ragina Audito Rūmus biudžeto įvykdymą tvirtinančiai institucijai pranešti, kokių tolesnių veiksmų imtasi, atsižvelgiant į biudžeto įvykdymo patvirtinimo institucijos pastabas kiekvienai bendrajai įmonei, pateiktas atitinkamuose pranešimuose dėl 2011 finansinių metų metinių ataskaitų;

               31.

               ragina Audito Rūmus per pagrįstą laikotarpį Parlamentui pateikti specialiąją ataskaitą apie papildomą bendrųjų įmonių įsteigimo naudą veiksmingai vykdant Sąjungos mokslinių tyrimų, technologijų plėtros ir demonstracinės veiklos programas; be to, pažymi, kad į tą pačią ataskaitą reikėtų įtraukti bendrųjų įmonių steigimo veiksmingumo vertinimą.

      (1)  OL C 368, 2011 12 16, p. 1.

      (2)  OL L 248, 2002 9 16, p. 1.

      (3)  OL L 30, 2008 2 4, p. 52.

      (4)  OL L 357, 2002 12 31, p. 72.


title: 2014 m. balandžio 16 d. Europos Parlamento ir Tarybos sprendimas Nr. 472/2014/ES dėl Europos metų vystymuisi (2015 m.)

text:
9.5.2014

               LT

               Europos Sąjungos oficialusis leidinys

               L 136/1

         EUROPOS PARLAMENTO IR TARYBOS SPRENDIMAS Nr. 472/2014/ES
   2014 m. balandžio 16 d.
   dėl Europos metų vystymuisi (2015 m.)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo, ypač į jos 209 straipsnį ir 210 straipsnio 2 dalį,
   atsižvelgdami į Europos Komisijos pasiūlymą,
   teisėkūros procedūra priimamo akto projektą perdavus nacionaliniams parlamentams,
   atsižvelgdami į 2013 m. gruodžio 10 d. Europos ekonomikos ir socialinių reikalų komiteto nuomonę (1),
   laikydamiesi įprastos teisėkūros procedūros (2),
   kadangi:

               (1)

               vystomojo bendradarbiavimo politika visų pirma siekiama skurdo mažinimo, o ilgainiui ir jo panaikinimo, kaip nustatyta Europos Sąjungos sutarties (toliau – ES sutartis) 21 straipsnyje ir Sutarties dėl Europos Sąjungos veikimo 208 straipsnyje. Kova su skurdu pasaulyje padės kuriant stabilesnį, taikesnį, labiau klestintį ir teisingesnį pasaulį, atspindintį turtingesnių ir skurdesnių šalių tarpusavio priklausomumą;

               (2)

               kaip teigiama 2012 m. spalio 23 d. Europos Parlamento rezoliucijoje „Pokyčių darbotvarkė: ES vystymosi politikos ateitis“, vystomuoju bendradarbiavimu taip pat siekiama skatinti žmogaus socialinę raidą ir žmonių potencialo realizavimą visose srityse, įskaitant kultūrą;

               (3)

               Sąjunga teikia vystomojo bendradarbiavimo paramą nuo 1957 m. ir šiuo metu yra didžiausia pasaulyje oficialios paramos vystymuisi teikėja;

               (4)

               Lisabonos sutartimi vystymosi politika įtvirtinta kaip neatskiriama Sąjungos išorės veiksmų dalis, padedanti Sąjungai siekti, kad pasaulis būtų stabilus ir klestėtų. Vystymosi politika taip pat padeda spręsti kitus visuotinius uždavinius ir įgyvendinti strategiją „Europa 2020“, nustatytą 2010 m. kovo 3 d. Komisijos komunikate „Europa 2020: pažangaus, tvaraus ir integracinio augimo strategija“;

               (5)

               Sąjunga pirmauja formuluojant ir įgyvendinant politikos suderinamumo vystymosi labui koncepciją, kuria siekiama sustiprinti ne pagalbos politikos sričių ir vystymosi tikslų sinergiją, kad būtų užtikrinta, jog pagal Sąjungos politiką būtų remiami besivystančių šalių vystymosi poreikiai arba kad ši politika bent jau neprieštarautų tikslui panaikinti skurdą;

               (6)

               2000 m. tarptautinė bendruomenė įsipareigojo ne vėliau kaip iki 2015 m. imtis konkrečių kovos su skurdu veiksmų, nustatydama Tūkstantmečio vystymosi tikslus (TVT), kuriuos Sąjunga ir valstybės narės priėmė;

               (7)

               Tarybos, Taryboje posėdžiavusių valstybių narių Vyriausybių atstovų, Europos Parlamento ir Komisijos bendras pareiškime dėl Europos Sąjungos vystymosi politikos „Europos konsensusas“ (3), kuris ir toliau yra išsamiausias Sąjungos vystomojo bendradarbiavimo pagrindas, Sąjunga raginama padėti stiprinti naujų valstybių narių, kaip naujų pagalbos teikėjų, vaidmenį;

               (8)

               pastaraisiais metais pasaulyje įvyko didžiulių pokyčių, įskaitant svarbius pasaulinės ekonominės ir politinės pusiausvyros pokyčius. Pasaulinėje arenoje atsirado naujų veikėjų, įskaitant privačiojo sektoriaus subjektus ir kitus nevyriausybinius veikėjus. Išsivysčiusioms ir besiformuojančios rinkos ekonomikos šalims tenka didžiausia pasaulinio bendrojo vidaus produkto dalis; pastarosioms šalims šiuo metu tenka didžiausia pasaulinio augimo dalis ir pasaulio ekonomikai jos daro didelį poveikį;

               (9)

               greitai besikeičiančiame pasaulyje tolesnė parama vystomajam bendradarbiavimui gyvybiškai svarbi. Maždaug 1,3 mlrd. žmonių tebeturi itin mažas pajamas, dar daugiau žmonių socialinės raidos poreikiai tebėra nepatenkinti. Daugumoje pasaulio dalių padidėjo nelygybė šalies viduje. Gamtai daromas vis didesnis spaudimas, o klimato kaitos poveikis ypač stipriai paveikė besivystančias šalis. Tie uždaviniai yra visuotiniai bei tarpusavyje susiję ir juos kartu turi spręsti visos šalys;

               (10)

               pradėtos diskusijos dėl programos laikotarpiu po 2015 m., grindžiamos 2011 m. spalio 13 d. Komisijos komunikatu „ES vystymosi politikos poveikio didinimas. Pokyčių darbotvarkė“ ir 2012 m. gegužės 14 d. Tarybos išvadomis dėl pokyčių darbotvarkės, kurios jau paskatino iš esmės perorientuoti Sąjungos vystymosi politikos kryptis, Komisija išdėstė savo poziciją 2013 m. vasario 27 d. komunikate „Deramas gyvenimas visiems. Skurdo panaikinimas ir tvarios pasaulio ateities užtikrinimas“, o Taryba savo 2013 m. birželio 25 d. išvadose patvirtino visa apimančią laikotarpio po 2015 m. darbotvarkę, siekdama pašalinti dabartinės vystymosi programos trūkumus ir nustatyti bendrą požiūrį, kaip siekius įveikti skurdą ir užtikrinti tvarumą sujungti į visa apimančią tarptautinę sistemą.

               (11)

               2015-ieji turėtų būti simboliniai ir labai svarbūs, nes jais baigiasi TVT, dėl kurių buvo bendrai sutarta, įgyvendinimo terminas, todėl jie suteikia unikalią progą apžvelgti tarptautinius įsipareigojimus. 2015-aisiais taip pat bus priimti svarbūs tarptautiniai sprendimai dėl vystymosi programos, ateityje pakeisiančios TVT programą;

               (12)

               2015-ieji taip pat turėtų būti tinkamas laikas pristatyti Sąjungos vystymosi politikos rezultatus, įgyvendinus Komisijos komunikate dėl pokyčių darbotvarkės išdėstytus principus;

               (13)

               2015-aisiais taip pat įvyks svarbių tarptautinių renginių valstybėse narėse, pvz., pasaulinė paroda Milane „Pamaitinti planetą. Gyvybės energija“, ir tai suteiks ypatingą galimybę aptarti pasaulinio vystymosi politiką ir plačiu mastu atlikti visuomenės informavimo veiklą apie darnų vystymąsi ir susijusius klausimus.

               (14)

               Europos Parlamentas rezoliucijoje dėl pokyčių darbotvarkės paragino Komisiją paskelbti 2015-uosius Europos metais vystymuisi, reikšdamas viltį, kad tai padidins vystomojo bendradarbiavimo žinomumą;

               (15)

               todėl 2015-ieji turėtų būti paskirti Europos metais vystymuisi (toliau – Europos metai), kad suteiktų galimybę tinkamu laiku padidinti bendrą visuomenės informuotumą apie dabartinę Sąjungos vystymosi politikos kryptį. Reikalinga informacija, kaip atvira Sąjunga gali padėti užtikrinti tvarumą pasaulyje. Tai apima ir pasaulinės tarpusavio priklausomybės suvokimo didinimą, ir parodymą, kad vystymasis yra daugiau nei vien pagalba;

               (16)

               sėkmingo Sąjungos vystymosi srities veiksmų poveikio sąlyga yra jai teikiama plati visuomenės ir politikų parama ir įrodymas, kad siekiant vystymosi rezultatų viešosios lėšos naudojamos efektyviai ir veiksmingai. Todėl Europos metai turėtų paskatinti didinti informuotumą, be kita ko, per viešas politines diskusijas ir švietimą vystymosi klausimais, suteikti postūmį ir galimybes valstybėms narėms, vietos ir regioninės valdžios institucijoms, pilietinei visuomenei, privačiajam sektoriui, socialiniams partneriams ir tarptautiniams subjektams bei organizacijoms, veikiančioms vystymosi srityje, keistis geriausios praktikos pavyzdžiais. Jie turėtų padėti sutelkti politinį dėmesį ir mobilizuoti visas susijusias šalis, siekiant pastūmėti ir paskatinti tolesnius veiksmus ir iniciatyvas Sąjungos ir valstybių narių lygmeniu, kartu su paramos vystymuisi gavėjais ir jų atstovais;

               (17)

               Europos metais turėtų būti didinamas informuotumas apie visų formų diskriminaciją dėl lyties, su kuria susiduria įvairių regionų moterys ir mergaitės, ypač turint mintyje galimybes siekti išsilavinimo, įsidarbinti, pasinaudoti sveikatos sistemomis, taip pat informuotumas apie priverstinę santuoką, seksualinį išnaudojimą ir lyties organų žalojimą bei kitą neteisėtą praktiką;

               (18)

               Specialiosios „Eurobarometro“ apklausos Nr. 392 „Solidarumas išjudina planetą. Europiečiai ir parama vystymuisi“, paskelbtos 2012 m. spalio mėn., rezultatai parodė, kad 85 % Sąjungos piliečių pritaria tam, kad būtų teikiama parama šalių partnerių žmonėms. Kaip nustatyta toje apklausoje, nepaisant dabartinės ekonominės padėties, daugiau nei šeši iš dešimties piliečių mano, kad pagalbą šalių partnerių gyventojams reikėtų didinti. Tuo pačiu metu ta apklausa aiškiai parodė, kad trūksta žinių apie Sąjungos vystomąjį bendradarbiavimą, o tai reikalauja geresnio komunikavimo;

               (19)

               veiksmingas visų Sąjungos, nacionaliniu, regioniniu ir vietos lygmenimis veikiančių partnerių tarpusavio koordinavimas yra esminė efektyvių Europos metų sąlyga. Šiuo atveju vietos ir regioniniams partneriams tenka ypatingas vaidmuo skatinant Sąjungos vystymosi politiką;

               (20)

               atsižvelgiant į skirtingas nacionalines socialines, ekonomines ir kultūrines sąlygas ir opius klausimus, būtina tam tikrą Europos metų veiklos dalį decentralizuoti, kad ji būtų vykdoma nacionaliniu lygmeniu, kaip numatyta Europos Parlamento ir Tarybos reglamento (ES, Euratomas) Nr. 966/2012 (4) 58 straipsnyje. Tačiau politikos prioritetų nustatymą nacionaliniu lygmeniu reikėtų koordinuoti su Komisija, siekiant užtikrinti nuoseklumą su Europos metų strateginiais tikslais. Glaudus Komisijos ir valstybių narių veiklos koordinavimas yra itin svarbus siekiant kurti sinergiją ir užtikrinti, kad Europos metai būtų sėkmingi;

               (21)

               galimybė dalyvauti finansuojamoje Europos metų veikloje turėtų būti suteikta ne tik valstybėms narėms, bet ir šalims kandidatėms, su kurioms sudaryta pasirengimo narystei strategija pagal atitinkamai pagrindų susitarimais ir Asociacijos tarybos sprendimais nustatytus tų šalių dalyvavimo Sąjungos programose bendruosius principus ir sąlygas. Reikėtų skatinti veiklos koordinavimą su nacionalinėmis priemonėmis, visų pirma nacionalinėmis Švietimo ir sąmoningumo ugdymo vystymosi klausimais programomis (DEAR). Kiekviena valstybė narė turėtų galėti savo nuožiūra nustatyti dalyvavimo Europos metų veikloje lygį ir formą;

               (22)

               turėtų būti užtikrintas nuoseklumas ir papildomumas kitų Sąjungos teisės aktų ir priemonių atžvilgiu, visų pirma Vystomojo bendradarbiavimo priemonės, įsteigtos Europos Parlamento ir Tarybos reglamentu (ES) Nr. 233/2014 (5), įskaitant programą DEAR, Europos plėtros fondą, Europos kaimynystės priemonę, įsteigtą Europos Parlamento ir Tarybos reglamentu (ES) Nr. 232/2014 (6), ir kitas Sąjungos išorės veiksmų finansavimo priemones, kai tai reikšminga vystymosi politikai;

               (23)

               Sąjungos finansiniai interesai turėtų būti apsaugoti proporcingomis priemonėmis viso išlaidų ciklo metu, įskaitant pažeidimų prevenciją, nustatymą ir tyrimą, prarastų, nepagrįstai išmokėtų ar neteisingai panaudotų lėšų susigrąžinimą ir atitinkamais atvejais administracines ir finansines sankcijas pagal Reglamentą (ES, Euratomas) Nr. 966/2012;

               (24)

               siekiant optimizuoti Europos metams numatytos veiklos veiksmingumą ir efektyvumą, būtina 2014 m. atlikti tam tikrus parengiamuosius veiksmus;

               (25)

               Komisija jau ėmėsi įvairių priemonių, kuriomis skatinama vystymosi politika ir piliečiai informuojami apie vystomąjį bendradarbiavimą. Tos esamos priemonės turėtų būti kaip įmanoma plačiau panaudotos Europos metams;

               (26)

               pagrindinė atsakomybė didinant piliečių informuotumą vystymosi klausimais tenka valstybėms narėms. Sąjungos lygmens veikla papildo nacionalinio, regioninio ir vietos lygmenų veiksmus, kaip pabrėžta 2008 m. spalio 22 d. Europos Parlamento, Tarybos ir Komisijos pasirašytoje politinėje deklaracijoje „Europos komunikacinė partnerystė“;

               (27)

               kadangi valstybės narės negali pakankamai pasiekti šio sprendimo tikslų, nes reikalingos daugiašalės partnerystės, tarptautiniai informacijos mainai, taip pat būtina skatinti informavimą Sąjungos mastu ir skleisti gerąją praktiką ir kadangi šiuos tikslus, atsižvelgiant į Europos metų mastą, geriau galima pasiekti Sąjungos lygmeniu, Sąjunga gali imtis priemonių, vadovaudamasi ES sutarties 5 straipsnyje nustatytu subsidiarumo principu. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti,

         PRIĖMĖ ŠĮ SPRENDIMĄ:
   1 straipsnis
   Dalykas
   2015-ieji skelbiami Europos metais vystymuisi (toliau – Europos metai).
   Europos metų šūkis yra „Mūsų pasaulis, mūsų orumas, mūsų ateitis“.
   2 straipsnis
   Tikslai
   Europos metų tikslai yra:

               a)

               informuoti Sąjungos piliečius apie Sąjungos ir jos valstybių narių vystomąjį bendradarbiavimą, daugiausia dėmesio skiriant rezultatams, kuriuos Sąjunga, veikdama kartu su savo valstybėmis narėmis, pasiekė kaip pasaulinio masto veikėja ir kurių toliau sieks atsižvelgdama į naujausių diskusijų dėl visa apimančios programos laikotarpiu po 2015 m. rezultatus;

               b)

               skatinti Sąjungos piliečius ir suinteresuotuosius subjektus tiesiogiai dalyvauti vystomojo bendradarbiavimo veikloje, kritiškai apie jį mąstyti ir aktyviai juo domėtis, be kita ko, formuojant ir įgyvendinant politiką; taip pat

               c)

               padėti suprasti Sąjungos vystomojo bendradarbiavimo naudą ne tik Sąjungos paramos vystymuisi gavėjams, bet ir Sąjungos piliečiams, ir pasiekti didesnį politikos suderinamumo vystymosi labui supratimą, taip pat skatinti Europos ir besivystančių šalių piliečių bendros atsakomybės, solidarumo bei galimybių jausmą besikeičiančiame ir vis labiau tarpusavyje susijusiame pasaulyje.

         3 straipsnis
   Priemonės
   1.   Priemonės, kurių imamasi Europos metų tikslams pasiekti, apima šias priemones, kurios gali būti organizuojamos Sąjungos, nacionaliniu, regioniniu arba vietos lygmenimis, kaip numatyta priede, ir šalyse partnerėse pagal 6 straipsnio 5 dalį:

               a)

               plačiajai visuomenei ir konkretesnėms tikslinėms grupėms, visų pirma jaunimui ir kitoms svarbioms tikslinėms grupėms, skirtas informavimo kampanijas, per kurias būtų skleidžiamos pagrindinės idėjos, pasitelkiant ir socialinės žiniasklaidos priemones;

               b)

               konferencijų, renginių ir iniciatyvų organizavimą su visais susijusiais suinteresuotaisiais subjektais, siekiant skatinti aktyvų dalyvavimą ir diskusijas, taip pat padidinti informuotumą visais lygmenimis;

               c)

               konkrečias priemones valstybėse narėse, kuriomis siekiama propaguoti Europos metų tikslus, visų pirma šviečiant vystymosi klausimais, nacionalinėms, regioninėms ar vietos administravimo institucijoms ir kitoms organizacijoms keičiantis informacija ir gerąja patirtimi; taip pat

               d)

               tyrimų ir apklausų vykdymą ir jų rezultatų sklaidą.

         2.   Komisija gali nustatyti kitas priemones, kurios būtų naudingos siekiant Europos metų tikslų, ir gali leisti naudoti nuorodas į Europos metus ir į šūkį propaguojant tas priemones su sąlyga, kad jos naudingos siekiant tų tikslų.
   4 straipsnis
   Veiklos koordinavimas su valstybėmis narėmis
   1.   Komisija ragina kiekvieną valstybę narę paskirti nacionalinį koordinatorių, atsakingą už tos valstybės narės dalyvavimo Europos metų veikloje organizavimą. Valstybės narės apie tokį paskyrimą informuoja Komisiją.
   2.   Nacionaliniai koordinatoriai, glaudžiai koordinuodami veiksmus su Komisija, konsultuojasi ir bendradarbiauja su įvairiais susijusiais suinteresuotaisiais subjektais, įskaitant pilietinę visuomenę ir privatųjį sektorių, nacionalinius parlamentus, socialinius partnerius ir atitinkamais atvejais nacionalines agentūras, federalinio regiono arba subnacionalinio lygmens Vyriausybę, įskaitant regionines ir vietos valdžios institucijas ir, kai taikytina, asocijuotas užjūrio šalis ir teritorijas (UŠT), ar su atitinkamomis Sąjungos programomis susijusius kontaktinius asmenis.
   3.   Komisija kviečia valstybes nares iki 2014 m. rugsėjo 1 d. pateikti jai jų darbo programą, kurioje aprašoma Europos metais vystymuisi planuojama nacionalinė veikla, vadovaujantis Europos metų tikslais, ir informacija apie priede nustatytas priemones.
   4.   Prieš patvirtindama darbo programas, Komisija, vadovaudamasi Reglamentu (ES, Euratomas) Nr. 966/2012 ir Komisijos deleguotuoju reglamentu (ES) Nr. 1268/2012 (7), patikrina, ar ta veikla atitinka Europos metų tikslus.
   5 straipsnis
   Dalyvavimas
   Dalyvauti Sąjungos lėšomis finansuojamoje Europos metų veikloje gali valstybės narės, taip pat šalys kandidatės, su kurioms sudaryta pasirengimo narystei strategija pagal atitinkamais pagrindų susitarimais ir Asociacijos tarybos sprendimais nustatytus tų šalių dalyvavimo Sąjungos programose bendruosius principus ir bendrąsias sąlygas.
   6 straipsnis
   Koordinavimas ir įgyvendinimas Sąjungos lygmeniu
   1.   Sąjungos lygmeniu šį sprendimą įgyvendina Komisija, visų pirma priimdama būtinus finansavimo sprendimus, vadovaudamasi reglamentais, kuriais nustatomos susijusiems veiksmams aktualios išorės veiksmų finansavimo priemonės, būtent Vystomojo bendradarbiavimo priemonė, Europos demokratijos ir žmogaus teisių rėmimo priemonė, kaip nustatyta Europos Parlamento ir Tarybos reglamentu (ES) Nr. 235/2014 (8), Europos kaimynystės priemonė, Stabilumo ir taikos priemonė, kaip nustatyta Europos Parlamento ir Tarybos reglamentu (ES) Nr. 230/2014 (9), Pasirengimo narystei pagalbos priemonė, kaip nustatyta Europos Parlamento ir Tarybos reglamentu (ES) Nr. 231/2014 (10), ir Bendradarbiavimo su trečiosiomis šalimis partnerystės priemonė, kaip nustatyta Europos Parlamento ir Tarybos reglamentu (ES) Nr. 234/2014 (11) (toliau – išorės veiksmų finansavimo priemonės).
   2.   Komisija kartu su Europos išorės veiksmų tarnyba (EIVT) glaudžiai bendradarbiauja su Europos Parlamentu, Taryba ir valstybėmis narėmis, Europos ekonomikos ir socialinių reikalų komitetu, Regionų komitetu ir vystymosi srityje Sąjungos lygmeniu veikiančiomis įstaigomis ir asociacijomis.
   3.   Siekdama koordinuoti Europos metų veiklos įgyvendinimą ir dalytis informacija Sąjungos ir nacionaliniu lygmenimis, Komisija šaukia nacionalinių koordinatorių posėdžius. Į tuos posėdžius dalyvauti stebėtojų teisėmis Komisija gali kviesti pilietinės visuomenės, regioninės ir vietos valdžios institucijų atstovus ir Europos Parlamento narius.
   4.   Komisija šaukia visų Sąjungos vystomojo bendradarbiavimo srityje veikiančių susijusių suinteresuotųjų subjektų posėdžius, kad jie padėtų jai Sąjungos lygmeniu įgyvendinti Europos metus. Į tuos posėdžius kviečiami nacionaliniai koordinatoriai.
   5.   Komisija užtikrina, kad atstovybės valstybėse narėse ir ES delegacijos šalyse partnerėse, vykdydamos savo komunikavimo veiklą, Europos metus laikytų prioritetu. ES delegacijos remia vystymosi partnerius trečiosiose šalyse, o UŠT yra remiami pasinaudojant atitinkamomis institucinėmis priemonėmis, siekiant, kad jie dalyvautų su Europos metais susijusioje veikloje Sąjungoje arba trečiosiose šalyse.
   6.   EIVT ir ES delegacijos Europos metus laiko neatskiriama savo vykdomos informavimo ir komunikavimo veiklos dalimi.
   7 straipsnis
   Nuoseklumas ir papildomumas
   Vadovaudamasi reglamentais, kuriais nustatomos susijusiems veiksmams aktualios išorės veiksmų finansavimo priemonės, Komisija užtikrina, kad šiuo sprendimu numatytos priemonės atitiktų bet kokias kitas Sąjungos, nacionalines ar regionines priemones, kuriomis padedama pasiekti Europos metų tikslus, ir visiškai papildytų esamas Sąjungos, nacionalines ar regionines priemones.
   8 straipsnis
   Konkrečios nuostatos dėl finansinės ir nefinansinės paramos
   1.   Norint įgyvendinti Sąjungos lygmens priemones, nurodytas priedo A dalyje, vykdoma viešųjų pirkimų procedūra arba joms skiriamos Sąjungos finansuojamos dotacijos pagal Reglamento (ES, Euratomas) Nr. 966/2012 V ir VI antraštines dalis.
   2.   Sąjungos lygmens priemonių, nurodytų priedo B dalyje, įgyvendinimas gali būti Sąjungos bendrai finansuojamas.
   3.   Priedo C dalyje nustatyta tvarka Komisija gali skirti bendrąjį finansavimą kiekvienam nacionaliniam koordinatoriui.
   4.   Jei reikia ir jei tai neprieštarauja jų tikslams arba biudžetui, Europos metų veikla gali būti remiama esamų programų, kuriomis prisidedama prie vystymosi skatinimo, lėšomis. Be to, nacionalinėse darbo programose taip pat gali būti atsižvelgta į išskirtines valstybių narių pastangas tarptautinių su vystymusi susijusių renginių arba tarptautinių vystymosi srities veiklos krypčių valdymo srityse.
   5.   Komisija gali teikti nefinansinę paramą veiklai, kurią vykdo viešosios ir privačios organizacijos ir kurios atitinka 3 straipsnio 2 dalį.
   6.   Tam, kad priemones būtų galima laikyti tinkamomis finansuoti pagal šį sprendimą, reikalaujama, kad jomis būtų veiksmingai panaudojamos viešosios išlaidos, jos teiktų papildomos naudos ir būtų orientuotos į rezultatus.
   9 straipsnis
   Sąjungos finansinių interesų apsauga
   1.   Komisija atitinkamomis priemonėmis užtikrina, kad, įgyvendinant pagal šį sprendimą finansuojamus veiksmus, būtų apsaugoti Sąjungos finansiniai interesai ir tuo tikslu taikomos sukčiavimo, korupcijos ir kitos neteisėtos veiklos prevencijos priemonės, atliekant veiksmingas patikras ir tikrinimus ir, nustačius pažeidimų, susigrąžinant nepagrįstai išmokėtas sumas ir, jei reikia, taikant veiksmingas, proporcingas ir atgrasomąsias administracines ir finansines nuobaudas.
   2.   Komisijai arba jos atstovams ir Audito Rūmams suteikiami įgaliojimai atlikti visų dotacijų gavėjų, rangovų ir subrangovų, gavusių Sąjungos lėšų pagal šį sprendimą, dokumentų auditą bei patikrų ir patikrinimų vietoje auditą.
   3.   Europos kovos su sukčiavimu tarnyba (OLAF) gali atlikti tyrimus, įskaitant patikras ir patikrinimus vietoje, remdamasi Tarybos reglamento (Euratomas, EB) Nr. 2185/96 (12) ir Europos Parlamento ir Tarybos reglamento (ES, Euratomas) Nr. 883/2012 (13) nuostatomis ir procedūromis, siekdama nustatyti, ar būta su dotacijos susitarimu, sprendimu dėl dotacijos arba pagal šį sprendimą finansuojama sutartimi susijusio sukčiavimo, korupcijos ar kitos neteisėtos veiklos atvejų, kenkiančių Sąjungos finansiniams interesams.
   10 straipsnis
   Ataskaitų teikimas ir vertinimas
   Ne vėliau kaip 2016 m. gruodžio 31 d. Komisija pateikia Europos Parlamentui, Tarybai, Europos ekonomikos ir socialinių reikalų komitetui bei Regionų komitetui ataskaitą dėl šiame sprendime numatytų priemonių įgyvendinimo, rezultatų ir bendro vertinimo siekiant apsvarstyti tinkamas tolesnes priemones.
   11 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Strasbūre 2014 m. balandžio 16 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         D. KOURKOULAS

      (1)  Dar nepaskelbta Oficialiajame leidinyje.

      (2)  2014 m. balandžio 2 d. Europos Parlamento pozicija (dar nepaskelbta Oficialiajame leidinyje) ir 2014 m. balandžio 14 d. Tarybos sprendimas.

      (3)  OL C 46, 2006 2 24, p. 1.

      (4)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (5)  2014 m. kovo 11 d. Europos Parlamento ir Tarybos reglamentas (ES) Nr. 233/2014, kuriuo nustatoma vystomojo bendradarbiavimo finansavimo priemonė 2014–2020 m. laikotarpiui (OL L 77, 2014 3 15, p. 44).

      (6)  2014 m. kovo 11 d. Europos Parlamento ir Tarybos reglamentas (ES) Nr. 232/2014, kuriuo sukuriama Europos kaimynystės priemonė (OL L 77, 2014 3 15, p. 27).

      (7)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).

      (8)  2014 m. kovo 11 d. Europos Parlamento ir Tarybos reglamentas (ES) Nr. 235/2014, kuriuo nustatoma demokratijos ir žmogaus teisių rėmimo visame pasaulyje finansavimo priemonė (OL L 77, 2014 3 15, p. 85).

      (9)  2014 m. kovo 11 d. Europos Parlamento ir Tarybos reglamentas (ES) Nr. 230/2014, kuriuo nustatoma priemonė, kuria prisidedama prie stabilumo ir taikos (OL L 77, 2014 3 15, p. 1).

      (10)  2014 m. kovo 11 d. Europos Parlamento ir Tarybos reglamentas (ES) Nr. 231/2014, kuriuo nustatoma Pasirengimo narystei pagalbos priemonė (PNPP II) (OL L 77, 2014 3 15, p. 11).

      (11)  2014 m. kovo 11 d. Europos Parlamento ir Tarybos reglamentas (ES) Nr. 234/2014, kuriuo nustatoma bendradarbiavimo su trečiosiomis šalimis partnerystės priemonė (OL L 77, 2014 3 15, p. 77).

      (12)  1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).

      (13)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).

      PRIEDAS
      INFORMACIJA APIE 3 STRAIPSNYJE NURODYTAS PRIEMONES
      Vykdant veiklą Europos metais daug dėmesio skiriama plačiai Sąjungos masto informavimo ir komunikavimo kampanijai, kurią papildys valstybių narių veiksmai. Ir į Sąjungos, ir į nacionalinio lygmens veiksmus taip pat gali būti įtraukiama pilietinė visuomenė, jaunimo organizacijos, socialiniai partneriai, privatusis sektorius, nacionaliniai parlamentai ir atitinkamais atvejais nacionalinės agentūros, federalinio regiono arba subnacionalinio lygmens Vyriausybė, įskaitant regionines ir vietos valdžios institucijas, ir kiti suinteresuotieji subjektai, siekiant pagrindiniams veikėjams įdiegti atsakomybės jausmą.
      Viešųjų ar privačių organizacijų įgyvendinamoms priemonėms Sąjunga teikia finansinę paramą, taip pat leidimą naudoti Komisijos sukurtą Europos metų ženklą, ir kitą susijusią medžiagą, jeigu tos organizacijos Komisijai užtikrins, kad tos priemonės yra įgyvendinamos arba bus įgyvendinamos 2015 m. ir kad jos gali labai padėti siekti Europos metų tikslų.
      A.   TIESIOGINĖS SĄJUNGOS PRIEMONĖS
      Finansavimą sudaro tiesioginis prekių ir paslaugų pirkimas pagal galiojančias bendrąsias sutartis. Jis taip gali būti teikiamas dotacijų forma, padengiant iki 80 % galutinių veiklos išlaidų. Priemonių pavyzdžiai:

                  a)

                  informavimo ir populiarinimo kampanijos, įskaitant:

                              i)

                              vaizdo ir garso bei spausdintos medžiagos, atspindinčios Europos metų tikslus, gamybą ir sklaidą;

                              ii)

                              didelio susidomėjimo sulaukiančių renginių, kuriais siekiama didinti informuotumą apie Europos metų tikslus, ir forumų, kuriuose keičiamasi gerąja patirtimi, rengimą;

                              iii)

                              priemones, kuriomis būtų skelbiami rezultatai ir populiarinamos Sąjungos programos, taip pat priemonės, padedančios siekti Europos metų tikslų;

                              iv)

                              Europos metų veiklai skirtos interaktyvios informacinės svetainės sukūrimą portale „Europa“ (http://europa.eu/index_lt.htm) ir tinkamą socialinės žiniasklaidos priemonių naudojimą;

                              v)

                              premiją už novatoriškas ir sėkmingas komunikacijos koncepcijas ir kampanijas, kurios padeda arba padėjo didinti informuotumą ir skatinti apmąstyti vystymosi klausimus neįprastu arba originaliu būdu, ypač tokias koncepcijas ir kampanijas, kurios skirtos tikslinėms auditorijoms, anksčiau turėjusioms mažai žinių apie pasaulines vystymosi problemas arba jų visai neturėjusioms;

                  b)

                  kitos iniciatyvos:

                              i)

                              kalbos paslaugų teikimas (vertimas raštu ir žodžiu, informacija daugeliu kalbų);

                              ii)

                              stebėsenos tyrimai ir auditas Sąjungos lygmeniu, siekiant įvertinti pasirengimą Europos metams, jų veiksmingumą bei poveikį ir parengti ataskaitą.

            B.   BENDRASIS SĄJUNGOS PRIEMONIŲ FINANSAVIMAS
      Didelio susidomėjimo sulaukiantiems Sąjungos masto renginiams, kuriais siekiama didinti informuotumą apie Europos metų tikslus ir kurie gali būti organizuojami bendradarbiaujant su 2015 m. pirmininkausiančiomis valstybėmis narėmis, gali būti skirta Sąjungos dotacija, neviršijanti 80 % galutinių veiklos išlaidų.
      C.   BENDRASIS VALSTYBIŲ NARIŲ PRIEMONIŲ FINANSAVIMAS
      Kiekvienas nacionalinis koordinatorius gali pateikti prašymą dėl priemonių ar darbo programos Sąjungos bendrojo finansavimo siekiant skatinti Europos metus. Darbo programoje aprašomi konkretūs finansuotini nacionaliniai veiksmai. Pagal tą tvarką valstybės narės gali laisvai nustatyti savo prioritetus ir iniciatyvas, laikydamosi 2 straipsnio, ir, kai taikytina, gali įtraukti UŠT.
      Kartu su paraiška dėl bendrojo finansavimo pateikiamas išsamus biudžetas, kuriame nurodomos visos siūlomų priemonių arba darbo programos išlaidos, taip pat ir galimo bendro finansavimo suma bei šaltiniai. Sąjungos įnašas neviršija 80 % galutinių veiklos išlaidų. Komisija nustato orientacines bendrojo finansavimo sumas kiekvienam nacionaliniam koordinatoriui ir paraiškų pateikimo terminą, remdamasi atitinkamos valstybės narės gyventojų skaičiumi ir pragyvenimo išlaidomis. Kiekvienai valstybei narei skirta nustatyta suma užtikrina minimalų veiklos mastą.
      Nustatydama tą skirtą sumą, Komisija taip pat atsižvelgia į santykinai nedidelę tų valstybių narių, kurios prie Sąjungos prisijungė po 2004 m. sausio 1 d., patirtį vystomojo bendradarbiavimo srityje. Komisija taip pat atsižvelgia į keleto valstybių narių kartu pateiktas ar bendras priemones.
      Komisija užtikrina, kad būtų laiku taikoma skaidri ir veiksminga patvirtinimo procedūra, grindžiama vienodo požiūrio taikymo ir patikimo finansų valdymo principais.


title: 2006/458/EB: 2004 m. balandžio 29 d.  Tarybos sprendimas dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, pasirašymo ir laikino taikymo

text:
6.7.2006

               LT

               Europos Sąjungos oficialusis leidinys

               L 185/22

         TARYBOS SPRENDIMAS
   2004 m. balandžio 29 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, pasirašymo ir laikino taikymo
   (2006/458/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinįjį sakinį ir 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos pirmuoju sakiniu,
   atsižvelgdama į 2003 m. balandžio 16 d. Stojimo sutartį, ypač į jos 2 straipsnio 3 dalį,
   atsižvelgdama į prie Stojimo sutarties pridedamą aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               1.

               2003 m. gruodžio 8 d. Taryba įgaliojo Komisiją Bendrijos ir jos valstybių narių vardu vesti derybas su Uzbekistano Respublika dėl Partnerystės ir bendradarbiavimo susitarimo protokolo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, ir numatyti tam tikras technines pritaikomąsias pataisas, susijusias su instituciniais ir teisiniais pokyčiais Europos Sąjungoje.

               2.

               Atsižvelgiant į galimą vėlesnį protokolo patvirtinimą, šalys derėjosi dėl protokolo, ir dabar jis turi būti pasirašytas Europos bendrijos ir jos valstybių narių vardu.

               3.

               Protokolas turėtų būti taikomas laikinai nuo įstojimo dienos, kol bus baigtos atitinkamos procedūros jo oficialiam sudarymui,

         NUSPRENDĖ:
   1 straipsnis
   Tarybos pirmininkas įgaliojamas paskirti asmenį (-is), Europos bendrijos ir jos valstybių narių vardu įgaliotą (-us) pasirašyti Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolą, atsižvelgiant į Čekijos Respublikos, Kipro Respublikos, Estijos Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, atsižvelgiant į galimą jo vėlesnį patvirtinimą.
   Protokolo tekstas pridedamas prie šio sprendimo (1).
   2 straipsnis
   Kol protokolas įsigalios, jis taikomas laikinai nuo įstojimo dienos.

      Priimta Liuksemburge, 2004 m. balandžio 29 d.

            Tarybos vardu

            Pirmininkė

         U. PLASSNIK

      (1)  Žr. šio Oficialiojo leidinio p. 23.
    ---documentbreak---

               6.7.2006

               LT

               Europos Sąjungos oficialusis leidinys

               L 185/23

         Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą,
   PROTOKOLAS
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Komisija,
   ir
   UZBEKISTANO RESPUBLIKA
   ATSIŽVELGDAMOS į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimą į Europos Sąjungą 2004 m. gegužės 1 d.,
   SUSITARĖ:
   1 straipsnis
   Čekija, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija yra 1996 m. birželio 21 d. Florencijoje pasirašyto Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę (toliau – Susitarimas), Šalys, ir taip pat kaip ir kitos Bendrijos valstybės narės atitinkamai priima Susitarimo ir prie jo pridedamų dokumentų tekstus ir į juos atsižvelgia.
   2 straipsnis
   Siekdamos atsižvelgti į pastaruosius institucinius pokyčius Europos Sąjungoje, Šalys susitaria, kad, nustojus galioti Europos anglių ir plieno bendrijos steigimo sutarčiai, Susitarime esančios nuostatos, nurodančios Europos anglių ir plieno bendriją, yra laikomos nuorodomis į Europos bendriją, kuri perėmė visas Europos anglių ir plieno bendrijos teises ir prisiimtus įsipareigojimus.
   3 straipsnis
   Šis protokolas yra neatskiriama Susitarimo dalis.
   4 straipsnis
   1.   Laikydamosi savo procedūrų, šį protokolą patvirtina Bendrijos, Europos Sąjungos Taryba valstybių narių vardu ir Uzbekistano Respublika.
   2.   Šalys viena kitai praneša apie pirmesnėje pastraipoje nurodytų atitinkamų procedūrų atlikimą. Patvirtinimo dokumentai deponuojami Europos Sąjungos Tarybos Generaliniame Sekretoriate.
   5 straipsnis
   1.   Šis protokolas įsigalioja 2003 m. Stojimo sutarties įsigaliojimo dieną, jei iki tos dienos buvo deponuoti visi šio protokolo patvirtinimo dokumentai.
   2.   Jei iki tos dienos buvo deponuoti ne visi šio protokolo patvirtinimo dokumentai, šis protokolas įsigalioja pirmą kito mėnesio dieną po to, kai buvo deponuotas paskutinis patvirtinimo dokumentas.
   3.   Jei iki 2004 m. gegužės 1 d. buvo deponuoti ne visi šio protokolo patvirtinimo dokumentai, šis protokolas pradedamas laikinai taikyti nuo 2004 m. gegužės 1 d.
   6 straipsnis
   Susitarimo, Baigiamojo akto ir visų prie jo pridedamų dokumentų tekstai sudaryti čekų, estų, latvių, lietuvių, lenkų, maltiečių, slovakų, slovėnų ir vengrų kalbomis.
   Jie pridedami (1) prie šio protokolo ir yra autentiški kaip ir tekstai kitomis kalbomis, kuriomis sudaryti Susitarimas, Baigiamasis aktas ir prie jo pridedami dokumentai.
   7 straipsnis
   Šis protokolas sudarytas dviem egzemplioriais, kurių tekstai anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir uzbekų kalbomis yra autentiški.

      Hecho en Bruselas, el treinta de abril del dos mil cuatro.
      V Bruselu dne třicátého dubna dva tisíce čtyři.
      Udfærdiget i Bruxelles den tredivte april to tusind og fire.
      Geschehen zu Brüssel am dreißigsten April zweitausendundvier.
      Kahe tuhande neljanda aasta kolmekümnendal aprillil Brüsselis.
      'Εγινε στις Βρυξέλλες, στις τριάντα Απριλίου δύο χιλιάδες τέσσερα.
      Done at Brussels on the thirtieth day of April in the year two thousand and four.
      Fait à Bruxelles, le trente avril deux mille quatre.
      Fatto a Bruxelles, addì trenta aprile duemilaquattro.
      Briselē, divi tūkstoši ceturtā gada trīsdesmitajā aprīlī.
      Priimta du tūkstančiai ketvirtų metų balandžio trisdešimtą dieną Briuselyje.
      Kelt Brüsszelben, a kétezer-negyedik év április havának tizenharmadik napján.
      Magħmul fi Brussel fit-tletin jum ta' April tas-sena elfejn u erbgħa.
      Gedaan te Brussel, de dertigste april tweeduizend vier.
      Sporządzono w Brukseli, dnia trzynastego kwietnia roku dwa tysiące czwartego.
      Feito em Bruxelas, em trinta de Abril de dois mil e quatro.
      V Bruseli tridsiateho apríla dvetisícštyri.
      V Bruslju, dne tridesetega aprila leta dva tisoč štiri.
      Tehty Brysselissä kolmantenakymmenentenä päivänä huhtikuuta vuonna kaksituhattaneljä.
      Som skedde i Bryssel den trettionde april tjugohundrafyra.
      Брюссель шахрида 2004 йил «30» апрелда тузилди.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar
         Аъзо Давлатлар Номидан

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På europeiska gemenskapernas vägnar
         Европа Xамжамиятлари Номидан

         Por la República de Uzbekistán
         Za Uzbeckou republiku
         For Republikken Usbekistan
         Für die Republik Usbekistan
         Usbekistani Vabariigi nimel
         Για τη Δημοκρατία του Ουζμπεκιστάν
         For the Republic of Uzbekistan
         Pour la République d'Ouzbékistan
         Per la Repubblica dell'Uzbekistan
         Uzbekistānas Republikas vārdā
         Uzbekistano Respublikos vardu
         Üzbegisztán részéről
         Għar-Repubblika ta'l-Uzbekistan
         Voor de Republiek Oezbekistan
         W imieniu Republiki Uzbekistanu
         Pela República do Usbequistão
         Za Uzbeckú republiku
         Za Republiko Uzbekistan
         Uzbekistanin tasavallan puolesta
         På republiken uzbekistans vägnar
         Ўзбекистон Республикаси Номидан

      (1)  Susitarimo tekstas čekų, estų, latvių, lietuvių, vengrų, maltiečių, lenkų, slovakų ir slovėnų kalbomis bus paskelbtas Oficialiojo leidinio specialiajame leidime vėliau.


title: 2013/569/ES: 2013 m. balandžio 17 d. Europos Parlamento sprendimas dėl Europos ligų prevencijos ir kontrolės centro 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/208

         EUROPOS PARLAMENTO SPRENDIMAS
   2013 m. balandžio 17 d.
   dėl Europos ligų prevencijos ir kontrolės centro 2011 finansinių metų sąskaitų uždarymo
   (2013/569/ES)
   EUROPOS PARLAMENTAS,

               —

               atsižvelgdamas į Europos ligų prevencijos ir kontrolės centro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos ligų prevencijos ir kontrolės centro 2011 finansinių metų metinių finansinių ataskaitų su Centro atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 21 d. Europos Parlamento ir Tarybos reglamentą (EB) Nr. 851/2004, steigiantį Europos ligų prevencijos ir kontrolės centrą (4), ypač į jo 23 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A7-0082/2013),

               1.

               pritaria Europos ligų prevencijos ir kontrolės centro 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos ligų prevencijos ir kontrolės centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 66.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 142, 2004 4 30, p. 1.

      (5)  OL L 357, 2002 12 31, p. 72.